open-index/open-wikipedia-markdown huggingface dataset:
Louis de Bonald

**Louis Gabriel Ambroise, [[greve|Vicomte]] de Bonald** () var ein fransk filosof og politisk teoretikar. Bonald var kanskje den viktigaste representanten for den kyrkjelege og politiske reaksjonen i Frankrike i tiåra etter den franske revolusjonen: han var ultramonatismens fremste teoretikar og var som politikar motstandar av alle sosiale og konstitusjonelle reformer.

Han flykta frå revolusjonen i 1791 og slo seg snart ned i Heidelberg, kvar han forfatta *Theorie du pouvoir politique et religieux* (1796), eit velskrive forsvar for ein ytterleggåande teokratisk absolutisme. Han kom attende til Frankrike under Napoléon sitt styre, gav ei tid ut det rojalistiske tidsskriftet *Mercure de France* saman med Chateaubriand. Under Bourbon-styret blei han tiltrudd fleire framståande embete, men trekte seg etter juli-revolusjonen i 1830 attende til godset sitt, der han levde fredeleg fram til han døydde i 1840.

Bonald sine skrifter er i første rekkje politiske og filosofiske, og læra hans er fundamentert i eit stort prinsipp, som er språkets heilage opphav. Det første språket inneheld kjernen i all sanning. Frå dette deduserer han seg fram til Guds eksistens, det heilage opphavet og autoriteten til Bibelen og doktrinen om den ufeilbarlege kyrkja. Alt i naturen og samfunnet er eit resultat av treeininga mellom årsak, midlar og verknad. I naturen ser han Gud som den første årsaka, rørsle som middelet og lekamen som resultatet. I samfunnet er det makta som er årsaka, ministrane som er middelet og undersåttane som verknaden. Denne treeininga er innbyrdes avhengig av kvarandre, og på dette grunnlaget konstruerte han den absolutistiske filosofien sin.

## Kjelder

*
*«Louis Gabriel Ambroise, Vicomte De Bonald» i Encyclopædia Britannica si 11. utgåve, som i dag er offentleg eigedom
Allan Simonsen

**Allan Rodenkam Simonsen** () er ein dansk, tidlegare fotballspelar og -trenar frå Vejle. Han var ein sentral spelar på Borussia Mönchengladbach då klubben vann den vesttyske bundesligaen og UEFA-cupen, samt nådde finalen i Europacupen for serievinnarar i 1977. Same året vart han kåra til 'Årets europeiske fotballspelar' (Gullballen). Han var ein kortvaksen, kvikk angrepsspelar med blikk for spelet.

Simonsen var trenar for Færøyane sitt fotballandslag mellom 1994 og 2001.

### Aktiv
Simonsen debuterte for Vejle Boldklubb i 1971-sesongen. Her var han med å vinne den danske seriemeisterskapen for klubben både i 1971 og 1972. I 1972-sesongen debuterte han på det danske fotballandslaget med å skåre to av måla då Island vart slått med 5-2.

På 20-årsdagen i desember 1972 skreiv Simonsen kontrakt med den vesttyske bundesligaklubben Borussia Mönchengladbach. Fyrst hausten 1974 spela han seg til plass i startellevaren. I 1974/75-sesongen spela han 34 kampar og skåra 18 mål for klubben som vart vesttyske seriemeistrar både den sesongen og dei to påfylgjande sesongane. I 1975 vann Borussia Mönchengladbach også UEFA-cupen. To år seinare var Simonsen heilt sentral då klubben nådde finalen i Europacupen, men som enda med tap for Liverpool FC. Grunna økonomien kvitta den vesttyske klubben seg med ei rekke klassespelarar i 1977. Same året vart Simonsen kåra til å vere den beste fotballspelaren i Europa, med knapp margin framom Kevin Keegan. Simonsen vart verande i Borussia Mönchengladbach og var med å vinne UEFA-cupen på nytt i 1979. 

Frå sommaren 1979 til 1983 spela Simonsen for den spanske storklubben FC Barcelona. Med denne klubben vart han spansk cupmeister i 1981, medan han året etter var med å vinne Cupvinnarcupen då Barcelona slo Standard Liège med 2-1. Simonsen skåra høvesvis 20, 11 og 24 mål i dei tre fyrste sesongane i Spania.

Hausten 1983 spela Simonsen for det engelske 2. divisjonslaget Charlton. Han var lokka til klubben av ein rikmann som hadde lova å bygge ein storklubb. Det heldt seg ikkje oppatt, for Simonsen vart det heile ein fiasko. Etter seks månader forlet han klubben og reiste heim til Danmark. Her spela han frå 1983 med Vejle BK, og var i 1984 med på sikre klubben sitt femte danske seriemeisterskap.

1982-83 var Simonsen ein sentral spelar på Danmarks fotballandslag som kvalifiserte seg til EM i fotball 1984. Under opningskampen mot vertslandet Frankrike braut han foten og vart aldri sidan like god som før skaden. Sin 55. og siste landskamp spela han i 1986. Han la opp som fotballspelar i 1989.

## Kjelder

**Denne artikkelen bygger på «[[:da:Allan Simonsen|Allan Simonsen]]» frå ,  den 10. juni 2012.*
Øya Saba

**Saba** er ei nederlandsk vulkansk øy i Karibia. 

## Geografi
Øya var tidlegare ein del av eininga dei nederlandske antillane, som vart oppløyst i 2010. Saba er ei lita øy på berre 13 km². Ho er med det den minste eininga som er direkte underlagt Nederland. Det høgaste punktet på øya er vulkanen Mount Scenery, 877 moh. Mount Scenery er det høgaste punktet ikkje berre på Saba, men i heile kongeriket Nederlanda.

## Historie
Arkeologane har funne restar etter urfolk på Saba, men då britiske skipbrotne redda seg i land på øya i 1623, var ho ubusett. Historisk har Saba vore ei omstridt øy mellom Storbritannia, Frankrike og Nederland, men har tilhøyrt Nederland samanhengjande sidan 1816. Av di Storbritannia gjerne sendte «uynskte» personar til dei karibiske øyane, var Saba ei tid kjend for å husa mange piratar. 

## Samfunn
Innbyggjarane på Saba i dag har eit svært blanda opphav, med både skotske, nederlandske, irske og afrikanske forfedrar. Dei fleste øybuarane er romersk-katolske. Sabanarane er tospråklege med nederlandsk og engelsk. Øya er vel utbygd med både skular, veg, administrasjonshus, ein liten flyplass og ferje.

## Kjelder

**Denne artikkelen bygger på «[[:en:Saba|Saba]]» frå ,  den 10. juni 2012.*  

## Bakgrunnsstoff

*
Gjerstadvassdraget

**Gjerstadvassdraget**  har utspring nord for Havrefjell i Nissedal kommune i Telemark fylke og Agder fylke.

Vissedal er nemninga på dalen langs vassdraget. Namnet på dalen kjem frå vatnet Visser, som er eit eldre namn på Gjerstadvatnet. I dag finst nesten berre stadnamn som Vissedals-eidet, Vissedals-myra, Vissedals-stea og Vissedals-kilen igjen etter Vissedal. Namnet gjekk ut av skriftlege kjelder på 1500-talet.
Ross Dependency

**Ross Dependency** er eit landområde i Antarktis definert av sektoren som strekkjer seg frå Sørpolen til 60° sør mellom lengdegradane 160° aust og 150° vest, og som endar ved. New Zealand gjorde formelt krav på området i 1923, då generalguvernøren av New Zealand vart utpeikt som guvernør av Ross Dependency med ein kongeleg resolusjon i London i Storbritannia. Dei fleste land i verda har ikkje anerkjent det newzealandske kravområdet i Antarktis, men etter at Antarktistraktaten tredde i kraft i 1961 slår første paragraf fast at «Avtalen ikkje anerkjenner, motstrider eller oppretter territoriale krav. Ingen nye krav kan heller fremjast så lenge avtalen er i kraft.»

## Geografi
Ross Dependency dekkjer 400&nbsp;000–450&nbsp;000 km². Området inkluderer Rosshavet, delar av Victoria Land, Rossøya, Balleny Islands, den vesle Scott Island og den isdekte Roosevelt Island.

## Historie
Området har namnet sitt etter sjøfararen James Clark Ross som oppdaga Victoria Land i 1841. Då oppdaginga vart gjort, proklamerte han at dette territoriet og havområdet rundt, skulle vera underlagt Storbritannia. I 1887 vart grensene for Ross Dependency definert av britiske styresmakter, og i 1923 vart landområdet formelt underlagt New Zealand. Sidan 1961 har området blitt verna av Antarktistraktaten.

## Forsking
Det finst to forskingsstasjonar i området; Scott Base (New Zealand) og McMurdo Station (USA). Dessutan ligg Amundsen-Scott-basen på den geografiske sørpolen dels innanfor grensene til Ross Dependency. 

Italia driv forsking kvar sommar ved Zucchelli-stasjonen i Terra Nova Bay, og frå 1969 til 1995 dreiv New Zealand den sommaropne basen Vanda Station i McMurdo Dry Valleys-området. 

Også Greenpeace har hatt ein forskingsbase i Ross Dependency; den fekk namnet World Park Base og var i drift frå 1987–1992 på Rossøya. Sidan denne ikkje var statstyrt var den offisielle grunnregelen til medlemslanda av Antarktisktraktaten at dei ikkje skulle gje støtte eller assistanse til basen. 

Vanlegvis har ein rullebanar for fly i snøen i området, men det er sjølvsagt avhengig av vêret og årstida.

## Kjelder

**Denne artikkelen bygger på «[[:en:Ross Dependency|Ross Dependency]]» frå ,  den 11. juni 2012.*  

## Bakgrunnsstoff

*
* New Zealand, Antarktis og Sørishavet &mdash; Ministry of Foreign Affairs and Trade. 
* Antarktis New Zealand
* 50 år med Scott Base 
* Frimerke frå Ross Dependency
* Kart over Ross Dependency (sentrale område)
Bonaire

**Bonaire** (nederlansk uttale , papiamento *Boneiru*, uttalt ) er ei øy i Dei små Antillane, nord for kysten av Venezuela, som er under nederlandsk styre. 

Bonaire består offisielt av hovudøya Bonaire (288 km²), og den folketomme Klein Bonaire (6 km²). Til saman dekkjer dei eit areal på 294&nbsp;km². Hovudstaden i Bonaire er Kralendijk.

Tidlegare utgjorde Bonaire ei administrativ eining saman med naboøyane Aruba og Curaçao, men frå og med oppløysinga av Dei nederlandske antillane i 2010  er desse tre øyane separate einingar underlagt Nederland.  

Saman med Sint Eustatius og Saba utgjer øya Karibisk Nederland.

## Ordsoge
Namnet «Bonaire» har truleg opphavleg kome frå caquetio-ordet *bonay*, som tyder 'lågland'. Tidlege spanske og nederlandske kolonisatørar brukte stavemåtar som Bojnaj og Bonaire.

## Historie

Menneska har butt på Bonaire heilt sidan ca. 1000 e. Kr, då ein reknar med at Caquetio-indianarane kom i kano frå fastlandet i dagens Venezuela. Ein har funne talrike holemåleri og helleristingar etter dei på øya. Truleg var Caquetio-ane eit høgt folk, for det spanske namnet på Bonaire er *las Islas de los Gigantes* - øya til kjempene.

Då europearane oppdaga øya ca. år 1500, tok dei dei innfødde til slavar for seg. Utover 1500-talet importerte spanjolane mengder av husdyr til Bonaire. Etter ein langvarig strid mellom Nederland og Spania erobra nederlendarane Bonaire på 1600-talet, og bygde eit fort her i 1639. Bonaire blei heretter ei plantasjeøy, og ein del slavar vart henta hit frå Afrika.

Under Napoleonskrigane tok Storbritannia kontroll over øya, men Nederland fekk henne tilbake i 1814. Busetnaden som i dag er Kralendijk vart grunnlagt av britiske handelsfolk i 1810. Utover 1800-talet vart slavane frigjorte.

Bonaire tente som britisk og amerikansk protektorat under andre verdskrigen, og USA bygde då ei flystripe her, Flamingo internasjonale lufthamn. I etterkrigstida blømte økonomien for øya; her kom eigen klesbutikk, radiostasjonar og auka saltproduksjon. I 1975 vart også eit petroleumsselskap grunnlagt på Bonaire. I dag lever Bonaire i stor grad av turisme.

## Kjelder

**Denne artikkelen bygger på «[[:en:Bonaire|Bonaire]]» frå ,  den 24. mai 2018.*  

## Bakgrunnsstoff

*
Pilevall

**Pilevall** er ei rad av styva kvitpil. Slike rader er vanlege på flatbygdene i Skåne. Dei er planta for å verne jorda mot vind. Dei er typiske for Söderslätt.

Pilevallar har historisk vore planta langs med landsvegar for å hindre erosjon av matjord, og på 1600-talet kom danskekongen Kristian IV med påbod om planting av piletre langs alle skånske vegar for å hindre jordflukt. Piletrea utgjorde ei viktig kjelde for ved på den elles trefrie sletta. Av same grunn vart det òg planta pil til innpå 1900-talet. Piletrea måtte styvast kvart tredje år, noko som inneber at greinverket blir tatt bort for at trea skal fortsette å vekse oppover. No for tida er det først og fremst estetiske høve som har gjort at pilevallane har overlevd, sjølv om erosjonen av matjord truleg hadde vore verre utan pilevallane. 

## Kjelder
http://www.ne.se/pilevall
Lego Harry Potter: Years 5-7

**Lego Harry Potter: Years 5-7** er eit videospel i LEGO-serien utgjeven i 2011 av Warner Bros. og utvikla av Traveller's Tales.

## Kjelder
Breinebbkvalfugl

**Breinebbkvalfugl**, *Pachyptila vittata*, er ein kvalfugl i stormfuglfamilien som lever ved øyar i Sør-Atlanteren og ved sørlege New Zealand. 

Breinebbkvalfuglar har blågrå overside samt lys eller kvit underside. I flukt er ein mørk 'M'-forma figur over venger og rygg synleg, typisk for kvalfuglar. Dei har eit smalt, mørkt haleband, og eit tydeleg kvitt augebryn i kontrast mot eit relativt mørkt hovud. Dette er den største kvalfuglen, ca. 28 cm i kroppslengd og 200 gram i masse.

Dei plukkar det meste av føda frå havoverflata, først og fremst hoppekreps (copepodar) og anna planktoniske krepsdyr, men òg småfisk og blekksprut. Dei minste byttedyra blir silt ut gjennom lamellene inne i overnebbet. Breinebbkvalfuglar kan òg gjere grunne dukk for å fange byttet.Dei kan gjerne samle seg i flokkar under beiting. 

Hekkekoloniane ligg på øygruppa Tristan da Cunha i Sør-Atlanteren, rundt sørlege New Zealand inkludert i Fiordland, og på Chatham-øyane sør for New Zealand. Dei er stasjonære, men unge fuglar kan vandre nord til områda ved Australia og Sør-Afrika. På New Zealand hekkar dei i løpet av den australske våren og sommaren, tida frå egglegging til ungen er flygedyktig er ca. 100 dagar. 

Verdspopulasjonen var estimert til 15 millionar i 2004, og er rekna å vere minkande grunna introduserte predatorar som kattar og rotter.

## Kjelder

* Barrie Heather og Hugh Robertson, *The Field Guide to the Birds of New Zealand* (rev. utg.), Viking, 2005

### Referansar

## Bakgrunnsstoff
* BirdLife International (2012) Species factsheet: *[http://www.birdlife.org/datazone/speciesfactsheet.php?id=3914 Pachyptila vittata] *
* Videoar, bilete og lydopptak av breinebbkvalfuglar hos Internet Bird Collection
Bill Nighy

**Bill Nighy** () er ein engelsk skoldespelar og komikar. Han han mellom anna spelt magiministeren Grimst i filmen *[[Filmane om Harry Potter og Dødstalismanene|Harry Potter og Dødstalismanene del 1]]*.
Pat Mastelotto

**Lee Patrick «Pat» Mastelotto** () er ein trommeslagar som har arbeidd med mellom andre Mr. Mister og King Crimson. For King Crimson var han først ein del av ein «dobbel trio» der òg Bill Bruford spelte trommer.

Mastelotto flytta til Los Angeles i 1970-åra og starta som studiomusikarar. I denne stillinga arbeidde han med Martin Briley, Holly Knight, Scandal, Al Jarreau, The Pointer Sisters, Patti LaBelle, Kenny Loggins, Martika, Danny Wilde og Kim Mitchell.

I 1983 var Mastelotto med på å danne Mr. Mister. Bandet hadde mellom anna hitalbumet ''Welcome to the Real World'' og to store hitsinglar, «Broken Wings» og «Kyrie». Dei spelte inn fire album. 

Etter Mr. Mister arbeidde Mastelotto som studiomusikar igjen for band som XTC, The Sugarcubes, Hall & Oates, Cock Robin, The Rembrandts, Jude Cole, Eddie Money, Tina Arena, Matthew Sweet, Julia Fordham, Robyn Hitchcock og David Sylvian. I 1991 var Mastelotto medprodusent på det første soloalbumet til Peter Kingsbery, før han vart beden om å bli med i King Crimson.

Mastelotto har vore medlem av King Crimson sidan 1994, og er med på over tjue King Crimson-album og mange musikkvideoar. Han har òg spelt på mange av King Crimson sine ProjeKcts-utgjevingar. 

Han har halde fram som gjestemusikar for andre artistar og arbeidd med Jay Terrien, Cock Robin, trommeslagar Terry Bozzio, Mecca, Herd of Instinct, Tony Levin og California Guitar Trio, samt arbeid med solomateriale. Han er òg medlem av dei progressive og eksperimentelle banda TU (i lag med King Crimson-medlem Trey Gunn) og KTU (med Trey, Kimmo Pohjonen og Samuli Kosminen), og Tuner; ei8n duett med Markus Reuter som har gjeve ut fire album og spelt mange konsertar. 

I 2007 drog Mastelotto på turné med The Flower Kings i Europa. 

## Kjelder

**Denne artikkelen bygger på «[[:en:Pat Mastelotto|Pat Mastelotto]]» frå ,  den 11. juni 2012.* 
*** oppgav desse kjeldene:*


## Bakgrunnsstoff
* Biografi på mastica.net 
* Heimeside
Gavin Harrison

**Gavin Richard Harrison** () er ein britisk trommeslagar og perkusjonist. Han er mest kjend som medlem av det britiske progressiv rock-bandet Porcupine Tree som han vart medlem av i 2002. Sidan 2008 har han òg spelt med King Crimson.

Harrison har skrive to lærebøker for trommeslagarar kalla *Rhythmic Illusions* og *Rhythmic Perspectives*. Han har òg produsert fleire opplærings-DVDar.

I 2008 vart Gavin medlem av King Crimson som ein av to trommeslagarar i lag med Pat Mastelotto.

Han vann magasinet *[[Modern Drummer]]* sin lesarundersøkelse for «beste progressive trommeslagar» kvart år frå 2007 til 2010. I 2011 vann han prisen som «beste progtrommis» i magasinet DRUM USA. Magasinet *[[Rolling Stone]]* kåra han til den tredje beste trommeslagaren dei siste 25 åra.

Inspirasjonskjeldene hans kom frå jazzsamlinga til faren og trommeslagarar som Steve Gadd og Jeff Porcaro.

## Diskografi

## Kjelder

**Denne artikkelen bygger på «[[:en:Gavin Harrison|Gavin Harrison]]» frå ,  den 11. juni 2012.* 
*** oppgav desse kjeldene:*

## Bakgrunnsstoff
*Offisiell nettstad
*Drummerworld.com
Mugglenet.com's Harry Potter Should Have Died

***Mugglenet.com's Harry Potter Should Have Died*** er ei bok av Emerson Spartz og Ben Schoen om emne knytt til Harry Potter-serien. Ho blei gjeven ut 1. juni 2009. Boka er 180 sider.

## Fotnotar
Sega Saturn

**Sega Saturn** er ein spelkonsoll, utvikla av Sega og oppfølgjaren til Mega Drive. Han vart lansert 22. november 1994 i Japan, 11. mai 1995 i Nord-Amerika og 8. juli 1995 i Europa. Konsollen har ein dobbel CPU med 32-bit-arkitektur og åtte prosessorar. Spela til Saturn er i CD-ROM-format, til skilnad frå forgjengaren der spela vart leverte på spelekassettar.

Utviklinga av Saturn byrja i 1992, same året som Sega lanserte arkademaskinen 3D Model 1. Konsollen vart designa rundt ein ny CPU frå det japanske elektronikkfirmaet Hitachi, og fekk inkorporert ein ekstra VDP (video display processor) tidleg i 1994 for å kunne konkurrere betre med den komande PlayStation frå Sony.

Saturn var opphavleg ein suksess i Japan, men greidde ikkje å selje i store kvantum i Vesten. I USA miste Sega raskt store delar av marknaden etter at Nintendo 64 debuterte der i slutten av 1996. Salet av Saturn vart avvikla i Nord-Amerika og Europa i 1998. Saturn selde 9,26 millionar eksemplar globalt og er sett på som eit kommersielt mistak. Ein faktor som medverka til dei skuffande salstala kan vere at Sega ikkje greidde å gje ut eit nytt spel i *[[Sonic the Hedgehog]]*-serien til konsollen, kjent i utviklingsfasen som *Sonic X-treme*.

Saturn fekk fleire verdsette spel i løpet av tida på marknaden, som *[[Nights into Dreams]]*, *[[Panzer Dragoon]]*-serien og *[[Virtua Fighter]]*-serien, men har eit blanda ettermæle på grunn av ein kompleks design av maskinvaren og svak støtte frå tredjepartar. Oppfølgjaren til konsollen, Dreamcast, vart lansert november 1998 i Japan og i slutten av 1999 i Nord-Amerika og Europa. Avgjerda om å avvikle Saturn i 1998 førte til at den vestlege marknaden var heilt utan nye Sega-spel i over eitt år, noko som medverka til at Sega gjekk med eit økonomisk underskot i 1999.

## Referansar

## Bakgrunnsstoff
Dreamcast

**Dreamcast** (ドリーム キャスト Dorīmukyasuto?) er ein spelkonsoll som blei utgjeven av Sega i slutten av 1998 og var etterfølgaren til Sega Saturn. Det var den fyrste oppføringa i den sjette generasjonen med spelkonsollar, sleppt før konkurrentane Sonys PlayStation 2, Microsofts Xbox og Nintendo GameCube.

## Kjelder

**Denne artikkelen bygger på «[[:en:Dreamcast|Dreamcast]]» frå ,  den 11. juni 2012.*
Emerson Spartz

**Emerson Spartz** () er den amerikanske grunnleggjaren av Harry Potter-fansida Mugglenet. Spartz grunnla sida i 1999, som tolv-åring.
Greg Lake

**Gregory Stuart «Greg» Lake** () var ein engelsk musikar, låtskrivar og produsent, mest kjend som vokalist og bassist i King Crimson og bassist, gitarist, vokalist og tekstforfattar i Emerson, Lake & Palmer.

Lake var med på å grunnleggje den opphavlege gruppa King Crimson, og han vart etterpå eit viktig medlem av «supergruppa» Emerson, Lake & Palmer. Han turnerte òg ein kort periode for Asia i 1985, og gav ut to soloalbum, med ein påfølgjande turné, tidleg på 1980-talet. Albuma var *[[Greg Lake av Greg Lake|Greg Lake]]* (1981) og *[[Manoeuvres av Greg Lake|Manouvres]]* (1983).

Som soloartist vart Lake kjent for julesongen «I Believe in Father Christmas» i 1975, som hadde med «Troika» frå Sergej Prokofjev-verket *[[Lieutenant Kije]]* som bakgrunnsspor. Andre kjende songar omfatta blant anna «C'est la vie» (*[[Works, vol. I]]*), «Still... You Turn Me On» (*[[Brain Salad Surgery]]*) og «From the Beginning» (*[[Trilogy av ELP|Trilogy]]*).

Greg Lake er ei viktig brikke i moderne musikk sidan debutalbumet til King Crimson, *[[In the Court of the Crimson King]]*. Den store suksessen til ELP på 1970-talet har òg bidrege til å endre musikkbilete i verda. I 1998  vart Emerson, Lake and Palmar omsider nedlagd og Lake forlét bandet. Han har ikkje vore spesielt aktiv på musikkscenen i form av eigne utgjevingar sidan, men har turnért blant anna som medlem i bandet til Ringo Starr i 2002.

I 2003 spelte han bass på The Who-singelen «Real Good Looking Boy». Hausten 2005 hadde han ein omfattande soloturne i Storbritannia.

## Diskografi
### The Shame
* *Don't Go Away Little Girl/Dreams Don't Bother Me* (1967)

### Shy Limbs
* *Reputation / Love* (1968)

### King Crimson
* *[[In the Court of the Crimson King]]* (oktober 1969); US #28 UK #5
* *[[In the Wake of Poseidon]]* (mai 1970); US #31 UK #4
* *[[Epitaph av King Crimson|Epitaph]]* (1997)

### Emerson, Lake & Palmer
;Studioalbum

;Konsertalbum

### Emerson, Lake & Powell
* *[[Emerson, Lake & Powell av Emerson, Lake & Powell|Emerson, Lake & Powell]]* (1986)

### Solo
* *[[Greg Lake av Greg Lake|Greg Lake]]* (1981) US #62; UK #62 
* *[[Manoeuvres]]* (1983) US #209
* *[[King Biscuit Flower Hour Presents Greg Lake in Concert]]* (1995)
* *The Greg Lake Retrospective: From The Beginning* (1997)
* *From The Underground: The Official Bootleg* (1998)
* *Live* (2000)
* *Nuclear Attack* (2002)
* *From The Underground 2 : Deeper Into The Mine : An Official Greg Lake Bootleg* (2003)
* *Greg Lake* (2007, Samleplate)

## Kjelder

**Denne artikkelen bygger på «[[:nb:Greg Lake|Greg Lake]]» frå ,  den 11. juni 2012.*  

## Bakgrunnsstoff
*Offisiell nettstad
*Offisiell MySpace
Michael Giles

**Michael Rex Giles** () er ein engelsk trommeslagar, mest kjend for å ha vore med på å starte King Crimson i 1969. Før King Crimson vart danna spelte han òg i det kortvarige Giles, Giles & Fripp med broren Peter og Robert Fripp året før. 

Han er kjend som den første rocketrommisen som brukte to basstrommer slik at han kunne spele raskare rytmar. 

Giles forlét King Crimson i desember 1969, men spelte som studiomusikar på det andre albumet deira, *[[In The Wake Of Poseidon]]*. Han slo seg saman med Ian McDonald og spelte inn albumet *[[McDonald and Giles]]*, som hadde ein mykje lettare stil enn King Crimson, men som var musikalsk utfordrande. Giles arbeidde så som studiomusikar ut 1970-åra og arbeidde med mange populære artistar som Leo Sayer, Steve Winwood og Yvonne Elliman. Han gav ut soloalbumet *[[Progress av Michael Giles|Progress]]* i 1978, men det kom først ut i 2003. 

I 2002 var Giles med på å starte 21st Century Schizoid Band, ei gruppe som hovudsakleg bestod av tidlegare King Crimson-medlemmar, samt svigersonen Jakko Jakszyk (tidlegare Level 42). 

I 2008 starta han Michael Giles' MAD Band med Ad Chivers og Dan Pennie.

## Utvald diskografi

* 1968 *[[The Cheerful Insanity of Giles, Giles and Fripp]]* (Giles, Giles and Fripp)
* 1968/2001 *The Brondesbury Tapes* (Giles, Giles and Fripp)
* 1969 *[[In the Court of the Crimson King]]* (King Crimson)
* 1970 *[[In the Wake of Poseidon]]* (King Crimson)
* 1970 *[[McDonald and Giles]]* (McDonald and Giles)
* 1973 *[[Silverbird av Leo Sayer|Silverbird]]* (Leo Sayer)
* 1974 *[[Just a Boy]]* (Leo Sayer)
* 1975 *[[Another Year av Leo Sayer|Another Year]]* (Leo Sayer)
* 1978/2002 *[[Progress av Michael Giles|Progress]]* (soloalbum)
* 1996 *Ghost Dance* (Giles, Muir, Cunningham)
* 1999 *Driver's Eyes* (Ian McDonald)
* 2002 *[[Official Bootleg V.1|Official Bootleg Volume One]]* (21st Century Schizoid Band)
* 2002 *[[Live in Japan av 21st Century Schizoid Band|Live in Japan -- Official Bootleg Volume Two]]* (21st Century Schizoid Band)

## Kjelder

**Denne artikkelen bygger på «[[:en:Michael Giles|Michael Giles]]» frå ,  den 11. juni 2012.*
Normalår

**Normalår** er år med lite avvik i høve til ein viss standard. I samband med standard internasjonal tidsrekning viser det til kalenderår som ikkje har skotdag, men som har 365 dagar. Desse åra har også 52 veker og éin dag, slik at dei byrjar og sluttar på same vekedag, og neste år byrjar ein vekedag seinare enn det førre. 

## Kalendrar for og oversyn over normalår

**Kalender for normalår som byrjar på ein måndag**








År av denne typen i dei julianske og gregorianske kalendrane





**Kalender for normalår som byrjar på ein tysdag**











År av denne typen i dei julianske og gregorianske kalendrane





**Kalender for normalår som byrjar på ein onsdag**

 







År av denne typen i dei julianske og gregorianske kalendrane



**Kalender for normalår som byrjar på ein torsdag**

 







År av denne typen i dei julianske og gregorianske kalendrane




**Kalender for normalår som byrjar på ein tysdag**









År av denne typen i dei julianske og gregorianske kalendrane






**Kalender for normalår som byrjar på ein laurdag**









År av denne typen i dei julianske og gregorianske kalendrane






**Kalender for normalår som byrjar på ein sundag**

 







År av denne typen i dei julianske og gregorianske kalendrane



## Kjelder

**Denne artikkelen bygger på «[[:nb:Normalår|Normalår]]» frå ,  den 11. juni 2012.*  
 
*skuddår i *Store Norske Leksikon*
Sverre M. Fjelstad

**Sverre Martin Fjelstad** () var ein norsk naturfotograf og sakprosaforfattar, og ein pioner i å laga film om natur og villdyr for fjernsyn. Han var fødd i Oslo og voks opp på Bekkelagshøgda i Oslo, men hadde frå barndommen av røynsle med skog og natur, ettersom faren hans, som var eigedomsmeklar, kom frå den vesle plassen Kattisa ved Nøklevann i Østmarka, ein lut av Oslomarka. Mora var utdanna lege, og kom frå Sambandsstatane.

Allereie som gut skreiv Sverre Fjelstad om naturen i lokalavisa Nordstrand Blad i Oslo. Vandringane hans i heimlege traktar leia mellom anna til at han i åra 1953 -1959 oppdaga på Ekeberg i Oslo 26 felt med helleristingar som vart tidfesta til bronsealderen, mellom anna felt med fleire hundre skålgroper. Han fann òg gravhaugar. Alle desse funna vart rapporterte til arkeologen Anders Hagen. Nokre år seinare tok han del i arkeologiske utgravingar av fleire steinalderbuplassar i Troms og Finnmark.

Men sjølve grunnlaget for verksemda som naturfotograf og arbeidet med sitt eige mangeårige fjernsynsprogram, *Naturmagasinet* (1966–74), i Norsk rikskringkasting, vart lagt då han fekk i oppdrag av fotografen og zoologen Per Høst å filme natur og ville dyr for den dokumentariske spelefilmen *Same-Jakki* frå 1956-1957 om livet til reindriftssamane i Finnmark før mekaniseringa gjorde seg gjeldande. Fjelstad har laga over hundre naturfilmar for Norsk rikskringkasting, fjernsynet, og har sidan 1975 presentert dyr og natur i mange land, framfor alt i skandinaviske og tropiske strøk. Fleire av fjernsynsfilmane hans er synt fram i utlandet, mellom anna i Sambandsstatane, der selskapet SBS kjøpte 15 episodar om norsk natur i 1983. Hausten 1989  byrja han eit engasjement med eigen fjernsynsserie hos TV3.

Fjelstad har vore bokmeldar av naturbøker i Oslo-avisa Aftenposten, og skreiv i 1960- og 1970-åra dessuten minst ein artikkel i veka om dyr og natur i denne avisa. Frå 1972 hadde han dessutan ei fast spalte, *Naturen rundt oss*, i avisas helgemagasin, *A-magasinet*, fram til dette  vekemagasinet opphøyrde i 1993. I same tidbolken skreiv han òg minst ein artikkel i månaden for bladet Villmarksliv, og dessutan bidrog han med fotografi og artiklar til bladet Fotografi; båe desse to blada hadde han meir eller mindre vore med å få etablert. Han er elles kjend som kåsør i radio og som føredragshaldar, og er forfattar av i alt 27 bøker illustrerte med eigne fotografi, for det meste basert på eigne naturopplevingar og møte med ville dyr i Noreg, Afrika, Asia og Amerika. Han er sterkt kritisk til kommersialismen som gjer seg gjeldande i dagens tilbod av naturprogram, som satsar meir på dramatiske og grufulle scener enn på venleiken og samspelet i naturen. Sjølv om han òg har gjort mange dramatiske opptak, nyttar han dei mest aldri.

Fjelstad var med i  Oslo bystyre i åra 1972–1976 som partilaust medlem etter å ha vorte kumulert inn som representant for vern av natur og miljø, og tok då initiativ til å få reetablert ei beverstamme i Østmarka i Oslo.
Anders Hagen

**Anders Hagen** (), var ein norsk arkeolog og sakprosaforfattar, fødd i Vang (no ein lut av Hamar) i Hedmark fylke, død i Bergen. 

Hagen tok magistergraden i 1945, doktorgraden i 1954, vart konservator ved Universitetets Oldsaksamling ved Universitetet i Oslo i 1946, seinare førstekonservator same staden, og var professor i nordisk arkeologi ved Universitetet i Bergen frå 1961 og fram til han gjekk av med alderspensjon. I åra 1961 – 1969 var han leiar av Norges Naturvernforbund, og i 1970 – 1972 av Statens naturvernråd.  Han vart utnemnd til riddar av 1. klasse av St. Olavs Orden i 1989.

Hagen tok i 1958  initiativet til, og organiserte dei fyrste arkeologiske undersøkingane i høgfjellet i Sør-Noreg i samband med vassdragsreguleringar. Røynslene frå dette arbeidet var viktige då han tok initiativet til *Hardangerviddaprosjektet for tverrvitenskapelig kulturforskning* (1970–75), som gjekk ut på å dokumentere Hardangerviddas kulturhistorie frå dei eldste tidene fram til vår eiga tid.

## Bibliografi i utval
**Frå innlandets steinalder*
**Norges oldtid* 1967, 1983
**Studier i vestnorsk bergkunst* 
**Bergkunst, Jegerfolkets helleristninger og malninger i norsk steinalder* 1976
**Cappelens verdenshistorie, bd. 1. Historiens røtter* 1982
**Gåten om kong Raknes grav: hovedtrekk i norsk arkeologi* 1997

Sjå òg:
**Festskrift til Anders Hagen*. 1988

## Bakgrunnsstoff
*Anders Hagen hos Store Norske Leksikon
*Anders Hagen hos Store Norske Leksikon/utdypning
Peter Sinfield

**Peter John Sinfield** () er ein engelsk låtskrivar, mest kjend som tekstforfattar og medlem i den første versjonen av King Crimson. Debutalbumet deira *[[In the Court of the Crimson King]]* har vorte rekna som eit av dei viktigaste progrockalbuma gjennom tidene.

Som tekstforfattar har Sinfield ein særeigen måte å skrive på med omsyn til korleis orda læt, fylt med surrealistiske bilete, og særskild vekt på vass-bilete og idear som omfattar sjøen. Etter han slutta i King Crimson skreiv han tekstar for Emerson, Lake and Palmer og produserte debutalbumet til Roxy Music. Seinare i karrieren sin skreiv han for popmusikk og var medlåtskrivar på fleire hittar av artistar som Celine Dion, Cher, Cliff Richard, Leo Sayer, Five Star og Bucks Fizz.

## Diskografi

* *[[In the Court of the Crimson King]]* (1969) - King Crimson – tekstar
* *[[In the Wake of Poseidon]]* (1970) - King Crimson – tekstar
* *[[Lizard]]* (1970) - King Crimson – VCS3, tekstar
* *[[McDonald and Giles]]* (1970) - McDonald and Giles – tekstar

* *[[Islands av King Crimson|Islands]]* (1971) - King Crimson – tekstar, lydar og visjonar
* *[[Earthbound]]* (1972) - King Crimson – tekstar

* *[[Roxy_Music av Roxy Music|Roxy Music]]* (1972) - Roxy Music – produksjon
* *[[Still av Pete Sinfield|Still]]* (1973) - Solo - vokal, gitar (12-strengs), synthesizer, gitar (akustisk)
* *[[Brain Salad Surgery]]* (1973) - ELP - tekstar

* *[[Welcome Back My Friends to the Show That Never Ends... Ladies and Gentlemen]]* (1974) - ELP - tekstar

* *[[USA av King Crimson|USA]]* (1975) - King Crimson – tekstar

* *[[Works Volume I]]* (1977) - ELP - tekstar
* *[[Works Volume 2]]* (1977)) - ELP - tekstar
* *[[Love Beach]]* (1978) - ELP - tekstar

## Kjelder

**Denne artikkelen bygger på «[[:en:Peter Sinfield|Peter Sinfield]]» frå ,  den 11. juni 2012.* 
*** oppgav desse kjeldene:*

## Bakgrunnsstoff
*Song Soup On Sea – offisiell nettstad
Gordon Haskell

**Gordon Haskell** () er ein engelsk vokalist, låtskrivar og bassist. Han vart først kjend som medlem i det britiske bandet Les Fleur de Lys. Han song på ein av songane på det andre albumet til King Crimson, og spelte bass og song på det tredje albumet deira. Etter han forlet King Crimson heldt han fram musikkarrieren som solomusikar og vart internasjonalt kjend i 2001 med hitsongen «How Wonderful You Are».

Han var skulekamerat av King Crimson-gitaristen Robert Fripp og dei to arbeidde først i lag i ein amatørversjon av Fripp-bandet League of Gentlemen i midten av 1960-åra. Sidan den gong har Gordon Haskell alltid vore i utkanten av det engelske musikkmiljøet. Ein kort periode delte han leilegheit med Jimi Hendrix. Medan han spelte bass i det psykedeliske popbandet Fleur De Lys spelte han inn nokre singlar med gruppa utan særleg suksess. Debutplata til Haskell som soloartist var *Sail in My Boat* i 1969. Albumet selde dårleg. 

## Diskografi
* 1966-1969 - Les Fleur de Lys - *Reflections*
* 1969 - *Sail In My Boat*
* 1971 - *It Is And It Isn't* (med John Wetton, Arif Mardin, David Spinozza, Eddie Brigati, David Brigati, *et al.*)
* 1979 - *Serve At Room Temperature* 
* 1992 - *Hambledon Hill*
* 1992 - *It's Just A Plot To Drive You Crazy*
* 1994 - *Voiceprint Radio Sessions*
* 1996 - *Butterfly In China* 
* 2000 - *All In The Scheme of Things* 
* 2001 - *Look Out*
* 2002 - *Shadows On The Wall* 
* 2004 - *The Lady Wants To Know*
* 2010 - *One Day Soon*

## Kjelder

**Denne artikkelen bygger på «[[:en:Gordon Haskell|Gordon Haskell]]» frå ,  den 12. juni 2012.* 
*** oppgav desse kjeldene:*


## Bakgrunnsstoff
*Offisiell nettstad 
* My space
Stéphanie av Monaco

**Stéphanie**, fullt namn **Stéphanie Marie Elisabeth Grimaldi**, () er prinsesse av Monaco, grevinne av Polignac og tidlegare songar, badekledeformgjevar og modell. Ho er det yngste barnet til Rainier III av Monaco og den amerikanske skodespelaren Grace Kelly, seinare Grace av Monaco, og syster til fyrst Albert II av Monaco og prinsesse Caroline av Hannover. Førebels er ho nummer seks i arvefylgjerekkja til den monegaskiske trona.

## Diskografi
### Studioalbum
* 1986: *[[Besoin]]*
* 1991: *[[Stéphanie av Stéphanie av Monaco|Stéphanie]]*

### Singlar
* 1986: *[[Ouragan]]*
* 1986: *[[Ouragan|Irresistible]]*
* 1986: *[[Flash]]*
* 1986: *[[Flash|One Love to Give]]*
* 1987: *[[Live Your Life]]*
* 1987: *[[Winds of Chance]]*
* 1987: *[[L'Or de nos vies]]*

## Kjelder

**Denne artikkelen bygger på «[[:en:Princess Stéphanie of Monaco|Princess Stéphanie of Monaco]]» frå ,  den 12. juni 2012.*
Brendan Gleeson

**Brendan Gleeson** () er ein irsk skodespelar. Han har spelt i fleire filmar som har hatt stor publikumssuksess. Han har mellom anna spelt i filmane The Village og hade rolla som professor «Galøye Bister» i filmen Harry Potter og ildbegeret. I 1995 spelte han saman med Mel Gibson i *[[Braveheart]]*. Her spelte han William Wallace sin gode ven Hamish.

## Filmografi

## Kjelder
* *Denne artikkelen byggjar på bokmålswikipedia: Brendan Gleeson.*
Bonnie Wright

**Bonnie Francesca Wright** () er ein engelsk skodespelar, mest kjend for rolla si som «Gulla Wiltersen» i *[[Harry Potter]]*-filmane. Ho har vore med i alle åtte *Harry Potter*-filmane som er laga. 

Bonnie Wright er 1,65&nbsp;m høg, har blå auge og raudt hår, og ho er interessert i kunst og naturvitskap på skulen. Ho bur i London og likar å spele instrumenter som saksofon og klaver.

## Filmografi
*2011 *[[Filmen Harry Potter og Dødstalismanene del 2]]* «Gulla Wiltersen»
*2010 *[[Filmen Harry Potter og Dødstalismanene del 1]]* «Gulla Wiltersen»
*2009 *[[Filmen Harry Potter og Halvblodsprinsen]]*, «Gulla Wiltersen»
*2007 *[[Filmen Harry Potter og Føniksordenen]]*, «Gulla Wiltersen»
*2005 *[[Filmen Harry Potter og ildbegeret]]*, «Gulla Wiltersen»
*2004 *Agatha Christie: A Life in Pictures* (TV), Unge «Agatha Christie»
*2004 *[[Filmen Harry Potter og fangen fra Azkaban]]*, «Gulla Wiltersen»
*2002 *[[Stranded]]* (TV), Unge «Sarah Robinson»
*2002 *[[Filmen Harry Potter og Mysteriekammeret]]*, «Gulla Wiltersen»
*2001 *[[Filmen Harry Potter og de vises stein]]*, «Gulla Wiltersen»

## Kjelder
Henriksen

**Henriksen** er eit slektsnamn danna som dansk og norsk patronym av Henrik.

## Kjende namneberarar
* Vera Henriksen
* Kari Henriksen
* Trond Børge Henriksen
* Markus Henriksen
* Levi Henriksen
* Paul Bernhard Henriksen
* Odd Henriksen
* Martin Henriksen
* Hans Jonas Henriksen
* Ann Jorid Henriksen
* Per Rune Henriksen
* Per-Ivar Henriksen
* Marianne Balto Henriksen
* Henrik Andreas Henriksen Tveit
* Ole Henriksen Fladager
Indre Agder

**Indre Agder** omfattar dei indre bygdene i Agder fylke. 

## Indre Aust-Agder
Gjerstad kommune, Vegårshei kommune,  Åmli kommune, Froland kommune, Birkenes kommune, Iveland kommune, Evje og Hornes kommune, Bygland kommune, Valle kommune og Bykle kommune er Aust-Agder-kommunane som vert rekna til Indre Agder. 

## Indre Vest-Agder
Vennesla kommune,Songdalen kommune Marnardal kommune, Hægebostad kommune, Åseral kommune, Audnedal kommune, Kvinesdal kommune og Sirdal kommune er Vest-Agder-kommunane  som vert rekna til Indre Agder.

## Kjelder
Andrew McCulloch

**Andrew McCulloch** () er ein engelsk trommeslagar som var aktiv på 1970-talet.

Han spelte hovudsakleg innan progressiv rock, for band som Fields, Greenslade, Manfred Mann, Anthony Phillips, Crazy World of Arthur Brown og King Crimson. Etter å ha spelt for Manfred Mann først på 1970-talet vart han henta til King Crimson som erstattar for Michael Giles. Han figurerte berre på éitt King Crimson-album; det jazz-influerte *[[Lizard]]*, utgjeven i 1970.

Han slutta seg til Greenslade då bandet vart danna i 1972, og forlét bandet i 1976. Han var deretter studiomusikar og spelte mellom anna på *Opus One* med London Philharmonic Orchestra, før han forlét musikkbransjen. Trass i at han av The Guardian vart referert til som ein av dei dyktigaste og innovative trommeslagarane innan både jazz og rock, så forlét han musikken for å hengi seg til den andre store lidenskapen sin: segling. 

## Kjelder

**Denne artikkelen bygger på «[[:nb:Andrew McCulloch (musiker)|Andrew McCulloch (musiker)]]» frå ,  den 12. juni 2012.*
Rick Kemp

**Rick Kemp** () er ein engelsk bassist, låtskrivar, songar og plateprodusent, mest kjend for arbeidet sitt med det banebrytande elektriske folk-bandet Steeleye Span.

Kemp har vore medlem av Steeleye Span i kring 25 år og kom inn i bandet i 1972. Han forlet dei i 1986, men kom attende i 2000 og er framleis aktiv i bandet. 

I 1971 spelte Kemp med King Crimson, kort tid før bandet spelte inn albumet *[[Islands av King Crimson|Islands]]*. Han avslo å bli med dei som fulltidsmedlem, og slutta visstnok i bandet etter berre to veker.

Kemp har spelt bass på fleire Maddy Prior-innspelingar, og var medlem av the Maddy Prior Band i 1980-åra. Han har òg spelt på album med tidlegare Steeleye Span-medlem Tim Hart. 

I 1979 var Kemp med på å starte plateselskapet Plant Life med Steeleye Span-trommis Nigel Pegrum. Selskapet vart lagt ned i 1984.

Han har gjeve ut fire soloalbum: *Escape* (1996), *Spies* (1998), *Codes* (2004) og *Fanfare* (2009). 

Sidan 1997 har Kemp vore produsent for ceilidh-dansebandet Whapweasel. 

Han var tidlegare gift med vokalisten i Steeleye Span, Maddy Prior, men dei er no skilde. Han er òg far til musikaren Rose Kemp.

## Kjelder

**Denne artikkelen bygger på «[[:en:Rick Kemp|Rick Kemp]]» frå ,  den 12. juni 2012.* 
*** oppgav desse kjeldene:*
Rhys Ifans

**Rhys Ifans** () er ein walisisk skodespelar og musikar. Ifans er kjend for roller som Spike i *[[Notting Hill]]* og Jed Parry i *[[Enduring Love]]*. Han har òg spelt Xenophilius Lunekjær i Harry Potter og Dødstalismanene Del 1 og som Dr. Curt Connors/The Lizard i The Amazing Spider-Man. Som musikarar har han vore medlem av dei walisiske rockebanda Super Furry Animals og The Peth.

## Bakgrunn
Ifans blei fødd Rhys Owain Evans i Haverfordwest i Wales den 22. juli 1967.
Foreldra hans er barnehagelæraren Beti-Wyn (f. Davies) og barneskulelæraren Eirwyn Evans. Den yngre broren hans Llŷr Ifans er også skodespelar. Han voks opp i Ruthin. Ifans har walisisk som morsmål.

Ifans var elev ved Ysgol Maes Garmon i Mold, der han tok O-levels og A-levels. He attended acting classes at Theatr Clwyd. Etter å ha avslutta den fyrste skulegangen  presenterte han walisiskspråklege fjensynsprogram på S4C. Han studerte skodespel ved Guildhall School of Music and Drama i London, som han gjekk ut frå i 1997.

## Karriere
Han opptredde på Royal National Theatre i London og på Royal Exchange Theatre i Manchester. Han var ei kort tid vokalist i rockebandet Super Furry Animals før dei fekk sin nasjonale suksess i Storbritannia.

## Filmografi

## Kjelder


**Denne artikkelen bygger på «[[:en:Rhys Ifans|Rhys Ifans]]» frå ,  den 12. juni 2012.*
Boz Burrell

**Raymond «Boz» Burrell** () var ein engelsk musikar. Han var opphavleg songar, men er mest kjend som bassist i rockebanda King Crimson og Bad Company.

I midten av 1960-åra song Burrell i sitt eige band, og gav seinare på tiåret ut solosinglar som vokalist, akkompagnert av Ritchie Blackmore, Ian Paice og Jon Lord, som seinare danna Deep Purple. Tidleg i 1970-åra vart han medlem av King Crimson som vokalist. Då bandet ikkje fann ein høvande bassist, fekk Burrell opplæring på instrumentet av gitarist Robert Fripp. Han spelte inn *[[Islands av King Crimson|Islands]]* (1971) med bandet og er òg å høyre på konsertalbumet *[[Earthbound]]*. Burrell syng òg på Centipede-albumet *[[Septober Energy]]* (1971).

I 1973 danna Burrell bandet Snape med medlemmar av King Crimson og Alexis Korner og vart så første bassisten i rockebandet Bad Company,. Burrell vart verande med bandet fram til 1999. Sidan har Burrell arbeidd med Tam White og Zoot Money's Big Roll Band. Han døydde av eit hjarteattakk i Spania den 21. september 2006, 60 år gammal.

## Kjelder

**Denne artikkelen bygger på «[[:en:Boz Burrell|Boz Burrell]]» frå ,  den 12. juni 2012.* 
*** oppgav desse kjeldene:*
* Eur.*International Who's Who in Popular Music*. Volume 4. Edition 4. Routledge (2002) ISBN 978-1-85743-161-2
* Fletcher, Tony. *Moon: The Life and Death of a Rock Legend*. HarperCollins (2000). ISBN 978-0-380-78827-9
* George-Warren Holly, Romanowski Patricia, Pareles Jon. *The Rolling stone encyclopedia of rock & roll*. Edition	3 (revised). Fireside (2001) ISBN 978-0-7432-0120-9
* Hjort, Christopher. *Strange Brew: Eric Clapton & the British blues boom, 1965-1970*. Jawbone Press (2007) ISBN 978-1-906002-00-8
* Various. *Mojo, Issues 154-157*. EMAP Performance (2006). Original from the University of Virginia (digitized Jan 22, 2010)
* Neill Andrew, Kent Matthew, Daltrey  Roger, Stamp Chris. "Anyway, Anyhow, Anywhere: The Complete Chronicle of the Who 1958-1978". Sterling Publishing Company (2009). ISBN 978-1-4027-6691-6
* Various. *The Wire, Issues 197-202*. The Wire (2000). Original from the University of Virginia. Digitized (Feb 16, 2010)

## Bakgrunnsstoff
*
*
Skisse

**Skisse** er ein enkel, foreløpig eller raskt utført plan, teikning eller utkast (kladd). Å skissera noko kan visa til å antyda hovudlinjene i ein plan eller idé i korte trekk. Det kan også visa til å  rissa opp linjer som grunnlag for eit bilde, oftast med blyant eller penn.
For mange kunstnarar kan det vera vanleg å samla idéar og inntrykk i ei skisseblokk.

Innan bildekunst kan ei skisse vera ein raskt utført teikning som kan vera del av planlegginga av eit meir forseggjort kunstverk som eit måleri eller ein skulptur, men kan også visa til eit raskt teikna ferdig bilde. Innan arkitektur kan ordet også brukast om den ferdige arkitektteikningen. Innan musikk er ei skisse eit forslag til ein komposisjon. Innan litteratur kan ho vera ei kortfatta skriftleg framstilling av ein situasjon eller ein rask disposisjon, og er nært i slekt med novella.

## Skisser i bildekunst

Ein rask, skisseprega teikning kan antyda ei stemning eller situasjon, og er blitt mykje brukt til illustrasjonar, vitseteikningar og karikaturar.

Ei mer inngåande teikning eller øving til eit større arbeid eller til ein detalj i eit anna verk blir ofte kalla ein *studie*. Slike førebuande skisser og studiar til kjente kunstnarar har i ettertid ofte blitt vurdert som sjølvstendige kunstverk. 

Frå og med renessansen er teikning blitt delt inn etter ferdigheitsgraden: 
#*Pensiero* (tanke) – eit laust idéutkast. 
#*Schizzo* (skisse) – ei meir utarbeidd figurteikning. 
# *Studie* (studie) – med finare detaljar
# *Disegno* (teikning) - samanfatting av dei tre tidlegare gradene. 

### Døme

Duerer - Ritter zu Pferde.jpg|Detaljert skisse (studie) av *Ritter, Tod und Teufel* frå 1513.
Duerer - Ritter, Tod und Teufel (Der Reuther).jpg|Ferdig koparstikk av Albrecht Dürer sin *Ritter, Tod und Teufel* frå 1513.



Pieter_Lastmann_Susanna.jpg|*Susanna i badet* av Pieter Lastman frå 1614
Rembrandt Susanna Zeichnung.jpg|Rembrandt si raske skisse av Lastman sitt bilde frå 1634
Rembrandt Harmensz. van Rijn 152.jpg|Rembrandt sin målte versjon av det same motivet frå 1647


## Kjelder

----
**Denne artikkelen bygger på «[[:nb:Skisse|Skisse]]» frå ,  den 14. april 2015.*  

## Bakgrunnsstoff
Johann Knüpfer

**Johann Knüpfer**, også kjend som **Johann Knopf** () var ein «outsider»-kunstnar som hadde sinnsjukdom. Typisk symbolsk skapning i kunsten hans var fuglar. Knopf trudde han kunne forstå språket til fuglane.

## Kjelder
* *Tegneboken* av Sarah Simblet.
Skuggelegging

**Skuggelegging** er ein teikneteknikk mest brukt til kol- og blyantteikningar. Skuggen blir brukt for å framheve den plastiske forma i det ein har teikna. Teknikken kan også brukast i måleteknikken grisaille, medan ein i vanleg måleri oftast brukar fargevariasjonar til å framstille skuggar og former.
 
Ved å variere dekkinga av sverting ved hjelp frå skravering eller jamn utstryking, kan ein få fram heile gråtoneskalaen frå svart til kvit. Bruk av viskelêr eller knetgummi kan brukast på dei sverta flatene for å løfte partia tilbake til lysare grå.
 
Mange kunstnarar lét berre tjukkleiken på streken framheve tredimensjonaliteten og overlét resten til forestillingsevna hjå tilskodaren.
 
Det er også mogleg å skuggeleggje ved å bruke større og mindre svarte prikkar som blir spreitt. Brukt av ein kunstnar kan teknikken kallast svart-kvit-pointillisme, medan den er meir kjent i maskinframbrakt utgåve, kjent som rasterteknikk.
 
Denne teknikken blei brukt for å «lese av» fotografi slik at ein kunne lage trykkplater til bruk i blad, aviser og bøker. Prinsippa var dei same som for svart-kvit-TV, og er også vidareført til dagens elektroniske bilet- og trykksaksframstilling, berre med fargar i tillegg.

## Se også
* Skravering, skyggelegging og gråtonar ved hjelp av strekmønster
* Rastrering, skyggelegging og gråtonar ved hjelp av punktmønster
* Chiaroscuro, bilete der kontrasten mellom lys og mørke er viktig
* Grisaille, måleri hovudsakleg i gråtonar
* Lavering

## Kjelder

**Denne artikkelen bygger på «[[:nb:Skyggelegging|Skyggelegging]]» frå ,  den 13. juni 2012.*